# **Pályázati felhívás**

A Miskolci Egyetem „Terplán Zénó” Szakkollégiuma a 2018/19. tanév tavaszi félévében pályázatot hirdet a szakkollégium Szakosztályai részére.

Mivel a „Terplán Zénó” Szakkollégium célja, hogy a Gépészmérnöki és Informatikai Kar művelt tudományok iránt érdeklődő tehetséges, ambiciózus, alkotási vággyal rendelkező diákok számára magas szintű, minőségi kiegészítő szakmai képzést és egyéb, szakmai fejlődésüket elősegítő tevékenységeket támogasson, ezért a „Terplán Zénó” Szakkollégium az alábbi kategóriákban hirdet pályázati lehetőséget:

1. **szakmai napok/workshopok rendezése;**
2. **szakmai kirándulás szervezése;**
3. **külsős személyek előadása és szemináriumok megtartása;**
4. **szakmai versenyeken való részvétel támogatása;**
5. **szakmai versenyek szervezésének támogatása;**
6. **konferenciákon való részvétel;**
7. **eszközök, alapanyagok, alkatrészek vásárlása max. 25 e Ft értékben;**
8. **konferencia szervezés.**

Az egyes kategóriákra vonatkozó pályázati feltételek és egyéb információk a kiírás legvégén találhatóak. A pályázattal kapcsolatosan a pinterjm@uni-miskolc.hu email címen keresztül kérhető további információ.

**Kötelezően benyújtandók:**

* Pályázati űrlap
* A rendezvény részletes ismertetése (időpont, helyszín, várható létszám, résztvevők célcsoportja, várható hatások/eredmények)
* Részletes költségvetési terv

**Egyéb nem kötelező mellékletek:**

* Rendszeresen megtartott rendezvény esetén a rendezvény korábbi éveiben elért eredmények/hatások, résztvevők száma stb.
* Minden olyan egyéb leírás, dokumentáció, amit a bírálat során a bizottság figyelembe vehet.

**Támogatási időszak:**

**2019. március 1. -2019. június 15.**

**A pályázat benyújtásának határideje és helye:**

**2019. január 30.**

Gépészmérnöki és Informatikai Kar Dékáni Hivatal (C/1 épület I. iroda)

A pályázatokat egy 5 főből álló Bizottság véleményezi. A pályázatok eredményéről a Pályázók **2019. február 10.**-ig kapnak értesítést emailben.

**Elnyert támogatási összeg kifizetésének feltételei**

Az elnyert támogatási összeg csak számla ellenében kerül kifizetésre. Külsős személyek esetén az utazási jellegű költségek a Miskolci Egyetem Hivatalos Külföldi Utazások és Vendégfogadások Szabályzata alapján az *1. sz., 2.sz. és 4. sz.* mellékletek ellenében kerülnek kifizetésre.

**Beszámolási kötelezettségek**

A Pályázónak a pályázott tevékenység megvalósítását követően beszámolót kell benyújtania, az alábbi kötelező mellékletekkel:

* Beszámoló űrlap
* A megvalósult tevékenység részletes leírása (időpont, helyszín, résztvevők száma, hatások/eredmények)
* Bizonylatonkénti részletes elszámolás
* A rendezvényről vagy szakmai kirándulásról készült fényképes dokumentáció

**A pályázati kategóriák ismertetése**

1. **Szakmai napok/Workshopok rendezése**

Szakmai napok és Workshopok esetén nem nyújtható be pályázat étkezi, reprezentációs és személyi költségek támogatására csak szolgáltatási és dologi költségek fedezésére. A megpályázott összeg nem haladhatja meg a tervezett étkezés nélküli teljes költségvetés 50 %-t vagy a 100 000 Ft-t.

1. **Szakmai kirándulások szervezése**

Külföldi és hazai szakmai kirándulások esetén csak utazási költség támogatására van lehetőség 5 Ft/fő/km értékben.

1. **Külsős személyek előadása és szemináriumok megtartása**

Külsős személyek (ipari személyek, vendég oktatók/kutatók) esetén utazási és szállási költségek megpályázására van lehetőség. Az elnyerhető támogatás mértéke utazási költségek estén 100%, szállás költség esetén legfeljebb 50%.

1. **Szakmai versenyeken való részvétel támogatása**

Szakmai versenyeken való részvétel esetén csak nevezési és utazási költségek támogatására nyújtható be pályázat. Az elnyerhető támogatás mértéke 100%.

1. **Szakmai versenyek szervezésének támogatása**

Szakmai versenyek esetén nem nyújtható be pályázat étkezi, reprezentációs és személyi költségek támogatására csak szolgáltatási és dologi költségek fedezésére. A megpályázott összeg nem haladhatja meg a tervezett étkezés nélküli teljes költségvetés 50 %-t vagy a 300 000 Ft-t.

1. **Konferencia szervezés**

Konferencia szervezés esetén nem nyújtható be pályázat étkezi, reprezentációs és személyi költségek támogatására csak szolgáltatási és dologi költségek fedezésére. A konferencián résztvevők várható létszámának min. 50 főnek lennie. A megpályázott összeg nem haladhatja meg a tervezett étkezés nélküli teljes költségvetés 50 %-t vagy a 300 000 Ft-t.